CELEX: E2011J0003
Language: da
Date: 2011-12-14 00:00:00
Title: Domstolens dom af 14. december 2011 i sag E-3/11 — Pálmi Sigmarsson mod den islandske centralbank (Fri bevægelighed for kapital — EØS-aftalens artikel 43 — nationale restriktioner på kapitalbevægelser — kompetence — proportionalitet — retssikkerhed)

27.9.2012   
            
            
               DA
            
            
               Den Europæiske Unions Tidende
            
            
               C 291/15
            
         DOMSTOLENS DOM
   af 14. december 2011
   i sag E-3/11
   Pálmi Sigmarsson mod den islandske centralbank
   (Fri bevægelighed for kapital — EØS-aftalens artikel 43 — nationale restriktioner på kapitalbevægelser — kompetence — proportionalitet — retssikkerhed)
   2012/C 291/06
   I sag E-3/11 Pálmi Sigmarsson mod den islandske centralbank har Héraðsdómur Reykjavíkur (Reykjavik herredsret) i medfør af artikel 34 i aftalen mellem EFTA-staterne om oprettelse af en tilsynsmyndighed og en domstol indgivet ANMODNING til Domstolen om en rådgivende udtalelse om fortolkningen af EØS-aftalens artikel 43. Domstolen, sammensat af præsidenten Carl Baudenbacher og dommerne Per Christiansen (refererende dommer) og Benedikt Bogason (ad hoc), har afsagt dom i sagen den 14. december 2011. Domskonklusionen lyder således:
   En national foranstaltning, som forhindrer indførsel til Island af islandske krónur, der er købt på offshoremarkedet, er forenelig med EØS-aftalens artikel 43, stk. 2 og 4, under omstændigheder som dem, der foreligger i hovedsagen.